डोगरी भाशा दे लोक-साहित्य दा सारें शा पराचीन हिस्सा कारकां ते बारां लिम्मयां कवतां न। जित्थें ‘कारकें’ च देविएं-देवतें दे चरित्तर चित्रत न, उत्थें ‘बारें’ च डोगरा देसै दे बीर पुरखें दे कारनामें कन्ने भरोचे दे चरितर न। बशक्क ए जीवन-कत्थें आलियां लोक-कवतां बड़ियां परानियं न, पर ए इन्नियां पराचीन बी नईं हैन जे इन्दा मेल सिद्दा गै पुराणक कथाएं कन्ने जाई बज्झदा होऐ। कारकें-बारें दा रचना काल पुराणें दे रचना कल थमां इन्ना पिछलेडा ऐ जे ओ गल्ल कल्ला दी गै गंढी दी बझोंदी ऐ।